桑田佳祐

桑田佳祐係日本嘅創作歌手，亦係樂團Southern All Stars、Kuwata Band嘅主音。佢幫過好多日本電影寫歌，而且佢寫嘅歌喺8、90年代嘅香港、臺灣同東南亞被廣泛採用。佢喺青山學院大學讀咗兩年經濟學就退學。

2010年，日本100強音樂人排名中，Southern All Stars排第一，而Kuwata Band亦都排第十二名。

佢喺佢參加嘅樂團入面除咗主唱同寫歌之外，同時會兼埋錄音、MV導演，亦會為個別電影去作配樂。

生平 
桑田佳祐1956年2月26號喺神奈川縣茅崎出世，祖籍福岡小倉，係屋企孻仔，有一個唔同亞媽生嘅家姐。

喺讀青山學院大學期間，佢曾經組織過「溫泉あんまももひきバンド」、「脳卒中」、「ピストン桑田とシリンダーズ」、「青學ドミノス」等等嘅樂隊，及後去到1978年經佢一個朋友嘅建議，成立一個名叫Southern All Stars嘅樂隊，樂隊至今依然活躍日本音樂界。

桑田嘅老婆原由子係喺成立Southern All Stars嘅時候認識，佢係樂隊入面嘅琴手同和音，後來喺1982年入紙結婚，當時重請咗成3000個擁躉去做佢哋婚禮嘅工作人員，結婚之後佢哋生咗兩個仔，其中一個仔桑田祐宣都係歌手。

2010年7月28號，桑田透過經理人對外宣佈佢患上咗食道癌，之後佢停晒所有活動，用咗大概半年時間留院進行多次手術同化療。手術成功之後，佢喺2010年除夕客串出席全日本紅白歌唱大賽，並喺2011年6月以個人身份復出。

音樂風格 

桑田幾乎識晒所有搖滾樂會用到嘅樂器演奏，佢識結他、低音結他、打鼓同電子琴。佢喺Southern All Stars有一張專輯「好想見到超正嘅未來」入面，由唱歌到演奏樂器都係佢一腳踢。

桑田嘅樂曲深受西方流行音樂影響，特別係英美嘅搖滾樂曲有美國傳統民歌、藍調同南方搖滾等等。喺寫歌方面，佢會同英國音樂家艾力·克萊普頓合作，寫一啲會日英夾雜嘅歌詞。

演唱會 
自1978年成立Southern All Stars以嚟，桑田幾乎每一年都有喺日本各縣市搞演唱會。

2011年12月31號，桑田喺日本搞嘅個人演唱會中，第一次透過視像進行直播，包括日本、香港、台灣同南韓嘅戲院都有上畫。

慈善活動 
桑田一直都有參與好多慈善活動，除咗定期每年捐錢畀研究同治療愛滋病嘅機構之外，有時重會以關注愛滋病嘅名義開演唱會，再將部份收益捐畀有關慈善機構。為咗吸引到最多嘅觀眾，佢有時會喺呢類演唱會度翻唱西方流行樂曲。

與此同時，桑田亦會幫其他日本樂隊同歌手站台。例如係由結他手小倉博和同佐橋佳幸合組嘅。

專輯

個人名義專輯 
 Keisuke Kuwata
 孤獨嘅太陽
 Rock and Roll Hero
 Musicman
 無價

精選輯 
 From Yesterday
 Top Of The Pops
 I LOVE YOU -now & forever-

Kuwata Band專輯 
 Nippon No Rock Band
 Rock Concert - 演唱會直播專輯

Kuwata Band單曲 
 Ban Ban Ban
 Skipped Beat
 Merry Christmas In Summer
 One Day

個人單曲 
 悲しい気持ち 
 いつか何処かで
 真夜中のダンディー
 月
 祭りのあと
 波乗りジョニー
 白い恋人達
 東京
 明日晴れるかな
 風の詩を聴かせて
 ダーリン
 君にサヨナラを
 本当は怖い愛とロマンス
 邁向明天的進行曲 / Let's try again -kuwata keisuke ver.- / Hadaka DE Ondo -Matsuri da!! Naked-
 Yin Yang / Namida wo Buttobase!! / Oishii Himitsu
 ヨシ子さん
 君への手紙

Super Chimpanzee專輯 
 クリといつまでも

同Mr. Children合作嘅專輯 
 奇跡の地球(ほし)

執導電影 
桑田喺1990年執導嘅電影《稻村珍》入面加入好多佢寫嘅歌，並由東寶電影公司喺嗰年嘅9月8號公映。除此之外，佢同時重會為個別嘅影視作品寫歌，例如係2007年日劇《求婚大作戰》嘅《明日晴れるかな》，呢首歌重令桑田贏到第53屆日本電視大賞「最佳電視劇主題曲」。

榮譽 
2014年紫綬褒章得主

影響

廣東歌翻唱 
自1984年由林志美唱嘅《營火》開始，桑田作嘅歌開始被香港嘅音樂公司買入並改成廣東話詞，但係喺80年代推出嘅作品普遍都冇乜知名度，風頭亦遠遠及唔上差唔多同期嘅玉置浩二。直至1991年張學友唱咗首《每天愛你多一些》爆紅之後，香港嘅粵語流行音樂就隨即湧現大量由桑田作嘅粵語翻唱歌，佢作嘅粵語翻唱歌喺香港被廣泛應用於電視劇、電影同卡通片嘅主題曲，改編作品普遍嘅高傳唱度令桑田間接成為香港90年代粵語流行曲嘅主要作曲人之一。

桑田作嘅歌至今已經有超過30個香港歌手翻唱超過40首廣東歌作品，更有唔少香港歌手都有憑著桑田作嘅歌，獲得多個樂壇獎項。

粗體字代表嗰首歌喺香港各大電子傳媒機構被列作冠軍歌。

1984年

林志美 - 營火 

1985年

鍾鎮濤 - 只想將你等 
甄妮 - 我願前行

1988年

盧業瑂 - 全心全意 

1989年

張學友 - 給我親愛的 

1991年

張學友 - 每天愛你多一些
黎明 - 夜變得精彩
呂方 - 月兒能做證
陳慧嫻 - 飄雪    

1992年

鄭伊健 - 不要哭了
張學友 - 真情流露
郭富城 - You and Me
李國祥 - 無盡冷雨下
譚詠麟 - Oh, Girl
譚又銘 - 飛花裏想你
譚又銘 - Eli, my love  
黃凱芹 - 雨中的戀人們  

1993年

鄭秀文 - 叮噹
許志安 - 喜歡妳是妳
許志安 - 從沒有這麼愛戀過
郭富城 - 親近多一次
郭富城 - Merry Christmas
黎明 - 夏日燒着了
李克勤 - 只懂得對妳好
楊采妮 - 愛的魔法

1994年

鄭伊健 - 9990次想她
張學友 - 望月 
張玉珊 - 剪
金城武 - 分秒都想妳
古巨基 - 藍天與白雲
古巨基 - 愛的解釋
吳國敬 - 你是我心上人

1995年

許志安 - 在那天去後
黎明 - 月亮下求你一吻

1996年

成龍、葉蒨文 - 你知不知

1999年

黎明 - Ellie
軟硬天師 - 川保黎明燒着軟硬耀司

2000年

許志安 - 順路不順路
蘇永康 - 其實我很擔心

2001年

陳奕迅 - 望月

2004年

鄭中基 - 只要妳愛我

2011年

邰正宵 - 老友

2015年

夏韶聲 - 飄雪

ASMART - Amuse, Inc. 

日本結他手
日本唱作人